Cayin

Sorlon l' Djeneze, Cayin (קין, Qayin e-n ebreu), c' esteut l' prumî des valets da Adan ey Eve; eyet l' prumî ome a nexhe d' ene feme.

I travayive li daegn sol tins ki s' fré Abel fijheut paxhe les bedots.
Cåze ki Diè n' acontéve nén les prezints di fruts del tere da Cayin, dismetant k' acontéve foirt les prezints di cråxhe et d' bedêyes da Abel; Cayin ndè fourit foû mwais et touwer s' fré.
Cwand pus tård Diè dmanda a Cayin wice ki s' fré esteut, Cayin risponda, «Est çki dj' doe tot l' tins waitî so m' fré?».

Po l' pûni, Diè codåna Cayin a berôler avå l' tere po tofer, eyet li tere ni lyi dénreut pus ses fruts.
Ey eto Diè mårca Cayin d' on sene po k' i n' soeye nén touwé des cis kel resconterrént.

Cayin nd ala viè l' payis d' Nod, wice k' il ourit on valet lomé Enok. Pus tård i fonda e payis d' Nod ene veye do minme no ki s' valet.

en:Cain and Abel#Cain
Categoreye:Bibe